Odense Adresse-Contoirs Efterretninger, 1848-05-11
J Anledning af de engelske Blades Beretning om en i Underhusets Møde den 4 ds. af Lord Palmerston afgiven Erklæring, at Danmark og Preussen have antaget Engellands Mægling i Striden om Slesvig og at Underhandlinger ere i Gang desangaaende, hvilken Erklæring let kunde forstaaes saaledes, som om den danske Regjering for nylig, efter de seneste Begivenheder, Slaget ved Slesvig, Hertugdommets Rømning af vore Tropper og Tydskernes Jndtrængen i Jylland, havde modtaget Engellands Mægling, og som om den Basis, hvorpaa der underhandledes, altsaa var Slesvigs og det sydlige Jyllands Besættelse af Fjenden bemærker Fædrelandet: "Det er naturligt, at Efterretningen, saaledes forstaaet, ikke blot i høi Grad har maattet overraske, men tillige nedslaae og forurolige Alle Det glæder os derfor af god Kilde at kunne meddele, at Lord Palmersions Svar ikke maa forstaaes saaledes, forsaavidt der fra dansk Side ligesaa lidt for nylig som tidlige er andraget paa Englands Mægling mellem os og Tydskland. Danmarks Forlangende hos England og Rusland har gaaet ud paa, at disse Stormagter skulde modsætte sig Preussens og det tydske Forbunds Jndblanding i vore indre Anliggender. Til Svar herpaa tilbød Lord Palmerston sin Mægling, for at forhindre et blodigt Sammenstød mellem den preussiske og danske Hær, dengang den første endnu stod i Rendsborg og den danske ved Slesvig. Dette Tilbud kunde Man fra vor Side dengang ikke finde det betænkeligt at modtage. Men efter de senere indtrufne Begivenheder, der synes at have beviist Preussens Utilbøielighed til at gaae ind paa den tilbudte Mægling, og saaledes at have gjort denne overflødig, er der, saavidt vides, hverken gjort noget nyt Tilbud fra engelsk Side, eller i det mindste noget saadant modtaget fra dansk Side." Dannevirke beretter, at Preusserne den 8de om Aftenen mellem Kl. 10 og 11 (Kl. 6 havde de standset deres Jld paa Middelfart) fra Snoghøi gave tilkjende, at de ønskede en Baad for at sende en Parlementair over til Middelfart og at de den 9de om Morgenen gjentoge dette Ønske, men at General Hedemann, der vist med Grund ansaae det Hele for en Spionplan, negtede at sende nogen Baad og satte, for at forhindre enhver mulig Misbrug, Telegraphen ved Middelfart under Vagt. Jgaar begravedes høitideligen og med krigerske Honneur i Middelfart de i Kampen ved Fredericia i Mandags faldne danske Matroser, en eller to vare senere døde af deres Saar og Antallet var derfor steget til 6. Middelfart var endnu igaar forladt af sine fleste Jndvaanere, der have adspredt sig paa en halv Snees Miil i det nordvestlige Fyen. Fra Assens er til det lille Middelfart, der har været saameget betynget ved Gjennemmarscher og nu er det ved Jndqvartering, sendt en betydelig Gave af Brød Smør, Flæsk med mere. Det er at vente, at dette Exempel vil blive fulgt af andre Egne i Landet, saameget mere da Bombardementet den 8de i høi Grad har forværret Jndbyggernes betrængte Stilling. Dannevirke haaber, at Middelfart Jndvaanere nu ville vende tilbage til deres Boliger og sætte deres Fortrøstning til Gud, til de af vore Militaire alt trufne Anstalter til Forsvar, til vor vise Regjering, der ei vil lade en enkelt By ene undgjælde, og til andre gode Byers og Egnes Bistand i Nødens Dage! - Sognepræst for Marslev og Birkende Menigheder, i Fyen, F. Oldenburg, er udnævnt til Sognepræst for Jdestrup Meenighed paa Falster.